[{"text_idx": "#000002", "text": "Trefi Cymru\u2019n derbyn hwb i gynllunio ar lawr gwlad"}, {"text_idx": "#000003", "text": "Bydd pobl sy\u2019n gweithio ac yn gwirfoddoli mewn trefi a chymunedau ar draws Cymru\u2019n elwa ar adnodd newydd i\u2019w helpu i ddod o hyd i gyfleoedd yn eu hardaloedd."}, {"text_idx": "#000005", "text": "Gwefan ddwyieithog newydd sy\u2019n cael ei gydlynu gan y Sefydliad Materion Cymreig yw Deall Lleoedd Cymru, sy\u2019n darparu gwybodaeth am economi, cyfansoddiad demograffig a gwasanaethau lleol mwy na 300 o leoedd yng Nghymru a hynny ar ffurf hylaw a hawdd."}, {"text_idx": "#000006", "text": "Bydd yr ystadegau\u2019n darparu gwybodaeth am ystod eang o bynciau gan gynnwys nifer y lleoedd ysgol, siopau ac elusennau yn yr ardal, cyflogaeth, pellteroedd teithio, hunaniaeth genedlaethol a niferoedd siaradwyr Cymraeg."}, {"text_idx": "#000007", "text": "Bydd hyn nid yn unig yn caniata\u0301u i bobl a\u0302 diddordeb yn eu tref ddysgu mwy am eu hardal, ond bydd y wefan hefyd yn helpu cynghorau tref, grwpiau cymunedol, elusennau a llunwyr polisi i greu gwasanaethau sy\u2019n gweddu i gymunedau unigol ar draws Cymru."}, {"text_idx": "#000008", "text": "Er bod gwefannau data eraill yn cyflwyno gwybodaeth ar lefel awdurdod lleol, mae Deall Lleoedd Cymru\u2019n caniata\u0301u i bobl ddadansoddi ystadegau am bob lle yng Nghymru lle mae mwy na 2,000 o drigolion."}, {"text_idx": "#000009", "text": "Yn ogystal ag archwilio data am leoedd unigol, gall pobl gymharu trefi a dysgu am berthynas eu lle a\u0302 chymunedau cyfagos ac eraill ar draws Cymru. Y nod yw annog pobl i greu perthnasau ar draws ffiniau cymunedol, rhannu syniadau a deall yn well y perthnasau sy\u2019n bodoli yn holl drefi eu hardal."}, {"text_idx": "#000014", "text": "Yn lansiad y wefan ym Mae Caerdydd ddoe (dydd Mawrth 8fed Hydref), dywedodd Hannah Blythyn AC, Y Dirprwy Weinidog Tai a Llywodraeth Leol: \u201cMi oeddwn i\u2019n falch o fynychu\u2019r digwyddiad heddiw i weld y wefan newydd nodedig yma. Mae\u2019r casgliad o ddata ar fwy na 300 o lefydd, a\u2019i arddangos mewn fformat hawdd i\u2019w ddefnyddio, yn wych. Yn rhy aml, mae data ac ystadegau yn rhwystr i ddysgu, felly mae\u2019n chwa o awyr iach i weld teclyn mor rhyngweithiol."}, {"text_idx": "#000016", "text": "\u201cEr ei bod hi\u2019n bwysig i ni ddathlu\u2019r gorffennol, mae rhaid i ni ei beidio byw ynddi, gennym ni fydd \u2018nostalgia\u2019 yn newid pethau. Rydym eisiau ein trefi i gal dyfodol gwych. Mae pwrpas terfi yn newid ac mae rhaid i ni eu cefnogi wrth iddynt ail-greu eu hunain ar gyfer y 21ain ganrif."}, {"text_idx": "#000017", "text": "\u201cRydym eisiau mwy o bobl i fod yn \u2018mynd i\u2019r dref\u2019. Rydym eisiau creu profiadau i wneud terfi yn rhywle lle mae pobl yn dymuno bod, felly mae\u2019n hanfodol ein bod yn cefnogi canol ein trefi i fod yn fwy cynaliadwy ac amrywiol."}, {"text_idx": "#000018", "text": "\u201cMae gwrando ar bobl yma heddiw wedi cryfhau fy nghred bod y datrysiad yn golygu cefnogi\u2019r ymdrechion yma i esblygu. Rydym eisiau gweithio gyda phobl sydd yn angerddol yn ein cymunedau i newid pethau."}, {"text_idx": "#000022", "text": "We use cookies on our website to enhance your user experience No, give me more info"}]